Ուզում եմ ավելացնել, որ կոռուպցիայի դեմ պայքարը դժվար է, այն դյուրին գործ չէ: Երբեմն այն ենթադրում է, որ որոշումներ, քայլեր լինեն ամենաազդեցիկ մարդկանց դեմ, ինչը ենթադրում է կտրուկ գործողություններ: Դրա համար հարկավոր է, որ ամեն շարքային քաղաքացի իր աջակցությունն ունենա, որ ամեն մեկը պահանջատեր լինի կառավարությունից՝ թափանցիկ լինել: Կան կարևոր գործիչներ կառավարությունում, քաղաքացիական հասարակությունում, լրատվական դաշտում, ովքեր լծված են կոռուպցիայի դեմ պայքարի գործին և կարևոր է, որ նրանք զգան և ունենան շարքային քաղաքացու բարոյական ու քաղաքական աջակցությունը: Ինձ համար այս գործընթացում հուսադրող է, որ վարչապետի կողմից կա այս երևույթի դեմ պայքարելու քաղաքական կամք, իսկ հանրությունն ունի ցանկություն՝ աջակցելու կոռուպցիայի հակազդմանն ուղղված գործողություններին: Ուստի սա թույլ է տալիս ենթադրել, որ բոլոր նախապայմանները կան, որ աշխատանքները հաջողությամբ պսակվեն: